gl gl gl gl gl gl gl gl gl gl gl gl gl fr es gl gl gl als ast gl gl gl gl pt gl gl gl fr gl gl gl en gl gl gl gl gl fr gl gl gl gl gl gl gl gl gl gl en pt gl gl gl es gl gl gl gl gl gl gl gl gl gl ca gl gl fr gl gl gl gl gl gl gl gl gl es gl gl gl gl es de es es it es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl fr gl gl gl gl gl gl gl es gl gl gl gl gl de en en en fr gl de en en en fr es fr fr en fr fr ca fr fr en fr fr gl fr fr en fr fr ca fr fr en fr fr gl fr fr en fr fr gl fr fr en fr fr gl fr fr en fr fr gl fr fr en fr fr gl en en en en fr gl gl es gl gl gl gl gl de en en en fr ca fr fr en fr fr ca fr fr en fr fr gl fr fr en fr fr gl fr fr en fr fr gl gl es gl gl gl gl gl fr en sv en fr gl fr en sv en fr es en en sv en fr ca en en sv en fr gl en en sv en fr ca en en sv en fr gl en en sv en fr gl en en sv en fr gl en en sv en fr gl en en sv en fr gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl fr gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es gl sv gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl ro gl gl gl gl gl en de es en gl gl gl it gl it gl gl war gl ja
Biblioteca Municipal do Concello de Ferrol
Catálogo da Biblioteca de Caranza
Servizo de préstamo a domicilio
Servizo de préstamo interbibliotecario: Normas
Programa de formación de usuarios
Renovacións de libros en préstamo
Acceso gratuíto a recursos electrónicos
Acceso a plataformas de préstamo de libros electrónicos
Solicitude de visitas guiadas e formación de usuarios
F.A.Q. - Preguntas máis frecuentes
Outros: actividades, adquisicións, suxestións, doazóns, novas...
• Que horario ten a biblioteca?
Do 1 de outubro ao 31 de maio: de luns a venres, de 9.00 a 21.00 h.
Do 1 de xuño ao 30 de setembro: de luns a venres, de 9.00 a 14.00 e de 17.00 a 21.00 h.
• Onde está situada a biblioteca?
Biblioteca Central Praza de España, 2. 15403 Ferrol.
• Cales son as normas de uso da biblioteca?
O acceso á biblioteca é libre e gratuíto coa única excepción de que os menores de 9 anos deberán acceder á Sala Infantil acompañados dunha persoa adulta.
Os usuarios da biblioteca deberán estar en posesión do carné  de lector para a utilización dos servizos da biblioteca, agás para a consulta en sala dos fondos xerais.
Os usuarios deben respetar as normas habituais de comportamento nas bibliotecas como as seguintes: falar baixo; silenciar os teléfonos móbiles; non introducir bebidas nin comidas; non se permite reservar postos de lectura. A ausencia do posto de consulta por un espazo de tempo superior a 20 minutos dará dereito a outro usuario a apartar os materiais e a ocupar o posto. A Biblioteca non se encargará de controlar/xestionar estas ausencias; a Sala Infantil/Xuvenil é para uso exclusivo dos nenos e nenas ata 14 anos inclusive, e acompañantes.
Os usuarios que presenten comportamentos non axeitados serán sancionados, segundo o tipo de falta cometida, coa expulsión da biblioteca ou coa retirada, temporal ou definitiva, do carné de lector.
• Que servizos ofrece a biblioteca?
Os servizos que ofrece a biblioteca son múltiples e variados: consulta en sala, préstamo, acceso a internet, impresión, reprografía, información bibliográfica, actividades de animación á lectura como contacontos ou clubs de lectura, formación de usuarios, exposicións, obradorios, etc.
• Son gratuítos os servizos da biblioteca?
Todos os servizos da biblioteca son gratuítos. Cabe dicir que para os servizos de reprografía e impresión, malia seren gratuítos, os usuarios terán que traer as follas que vaian utilizar (máx. 10 follas/día).
• Que se necesita para utilizar a biblioteca?
Tanto a consulta en sala de documentos, sexan do fondo xeral ou local, como a lectura na biblioteca ou a conexión internet mediante wifi son de acceso libre.
Sen embargo, é imprescindible ser socio da biblioteca para facer uso do servizo de préstamo, ver películas ou utilizar os ordenadores da biblioteca.
• Todas as bibliotecas ofrecen os mesmos servizos?
Os servizos básicos (información, préstamo, consulta en sala, acceso a Internet...) son comúns a todas as nosas bibliotecas (Central e Caranza). En función dos recursos dispoñibles hai bibliotecas que ofrecen uns servizos ou outros. Por exemplo, a Biblioteca Central presenta un horario máis amplo cás outras e ofrece algúns servizos complementarios non existentes nas sucursais tales como clubs de lectura, contacontos, visionado de películas, servizo de reprografía etc. Ademais o denso de fondo local está na Biblioteca Central para a súa consulta.
• Que se necesita para obter o carné de lector?
Pode obterse o carné da biblioteca presentando a solicitude cuberta e amosando o DNI ou documento equivalente no mostrador. No momento de entregar a solicitude, é obrigatorio sacarse unha fotografía na propia biblioteca a través da webcam. O carné é totalmente gratuito.
• Que debo facer se perdo o carné?
Comunicarllo ao persoal bibliotecario (tfn.: 981 944 182) o máis axiña posible para dalo de baixa de maneira que ninguén poida levar en préstamo ningún material con ese carné.
Pode solicitar outro sen custo ningún, deberá presentar o DNI ou documento equivalente no mostrador. Se aínda non sacou unha fotografía na biblioteca, deberá facelo.
• Podo utilizar o carné doutra persoa no seu nome?
O carné da biblioteca é persoal e intransferible. Non se pode facer uso dos servizos da biblioteca co carné doutra persoa. A persoa propietaria do carné é responsable do material prestado e da súa devolución. Nalgúns casos especiais, previa autorización da persoa interesada, o carné poderá ser utilizado por outra persoa en representación.
• Como autorizo outra persoa para usar o meu carné?
Na biblioteca hai follas de autorización a disposición dos usuarios. A persoa solicitante deberá cubrir os datos indicando a persoa a quen autoriza a facer uso do seu carné e entregalo na biblioteca.
A persoa autorizada deberá entregar a autorización xunto co seu DNI no Servizo de Información e Préstamo da biblioteca para poder facer constar a solicitude.
• É necesario ter a tarxeta de lector para utilizar o servizo de préstamo?
Si. Para utilizar o servizo de préstamo é imprescindible ter o carné de lector da biblioteca e presentalo cando se teña que utilizar este servizo.
O carné da biblioteca é un documento intransferible e de uso persoal e imposibilita a utilización do carné doutro usuario sen a súa autorización.
• Cantos materiais se poden prestar á vez?
O total de préstamos dun usuario individual son 20 documentos en toda a rede.
Usuario adulto (maior de 14 anos):
TOTAL DÍAS DE PRÉSTAMO
Lectores de libros electrónicos
Usuario infantil (menor de 14 anos):
TOTAL DÍAS DE PRÉSTAMO
O usuario colectivo pode retirar un total de 60 documentos por biblioteca e 120 en toda a rede. Pode distribuilos do seguinte xeito:
TOTAL DÍAS DE PRÉSTAMO
• Como se pode realizar a renovación (a prórroga do préstamo)?
O préstamo dos libros e lectores de libros electrónicos pódese prorrogar por 21 días máis; para o resto dos materiais a prórroga é de 7 días máis. A renovación pódese facer directamente na biblioteca, por teléfono (marcando o núm. 981 94 41 82) indicando o número de código de barras da tarxeta de lector ou a través dos servizos en liña desta web. Para este último é preciso solicitar o contrasinal na biblioteca. A renovación pódese facer transcorridos 5 días dende a formalización do préstamo e ata o propio día da finalización, pero nunca unha vez pasada a data de entrega. Non se permite a renovación se o documento foi reservado.
• Que sucede se me demoro na devolución dos materiais que teño en préstamo?
Por cada día de demora na devolución corresponde un día de sanción sen poder utilizar o servizo de préstamo. Ademais, os días de sanción multiplicaranse polo número de materiais que se devolveron con demora; quen teña dous libros en préstamo e se demore, por exemplo cinco días na súa devolución, corresponderalle dez días de sanción.
Se o documento non se devolve á biblioteca, o carné do usuario quedará bloqueado permanentemente e non poderá levar ningún material en préstamo en ningunha das bibliotecas da rede.
• Como podo saber ou consultar que documentos teño en préstamo e cando os teño que devolver?
Preguntando no mostrador da propia biblioteca, por teléfono ou na sección “Ingrese na súa conta” á que pode acceder dende a parte superior dereita da páxina do catálogo. Para poder acceder a esta sección é imprescindible introducir o número de lector e un contrasinal que recibiu por correo electrónico si o facilitou ó cubrir a solicitude de carné. Se non o fixo, poderá solicitala no mostrador da biblioteca identificándose previamente.
• Cantas veces podo renovar un documento?
Soamente unha vez sempre que o material non estea reservado. Pode renovar o préstamo transcorridos 5 días dende a formalización do mesmo e ata o propio día da finalización, pero nunca unha vez pasada a data de entrega.
• Podo renovar un documento sen acudir á biblioteca?
Si, por teléfono (981 94 41 82) e facilitando o seu número de lector ou na sección “Ingrese na súa conta” á que pode acceder dende a parte superior dereita da páxina do catálogo. Para poder acceder a esta sección é imprescindible introducir o número de lector e un contrasinal que recibiu por correo electrónico se o facilitou ó cubrir a solicitude de carné. Se non o fixo, poderá solicitalo no mostrador da biblioteca identificándose previamente.
• Intentei renovar un documento por Internet e o sistema non me deixou, que pode pasar?
Pode deberse a diferentes motivos:
Ter feito unha renovación anterior do préstamo (soamente se pode facer unha).
Ter sancións pendentes coa biblioteca.
Os documentos están reservados por outro usuario.
Xa se excedeu na data de préstamo e non existe posibilidade de renovación.
• Esquecín o meu contrasinal para acceder a sección “Ingrese na súa conta”, como podo obtelo de novo?
Ao se tratar dun dato privado, esta información non se pode dar por teléfono. O titular do carné debe presentarse e identificarse na biblioteca.
• Teño que devolver os libros (ou outro material) na biblioteca na que os collín?
Si, os materiais terán que devolverse na biblioteca en que se tomaron en préstamo.
• Que sucede se extravío ou deterioro material que teño en préstamo?
Debemos velar pola integridade dos fondos da biblioteca, que son patrimonio de todos, polo que en caso de perda ou deterioro de material será preciso repoñelo adquirindo un novo exemplar do mesmo título ou, no caso de que o exemplar xa non estea dispoñible no mercado ou sexa moi difícil a súa adquisición, o persoal da biblioteca proporá un título alternativo. Mentres, non poderá levar ningún material en préstamo. A suspensión farase efectiva a todas as bibliotecas da rede.
• Que pasa se non se devolve o material en préstamo?
O lector non poderá utilizar o servizo de préstamo en ningunha das bibliotecas da rede ata a devolución de todo o material prestado ou a súa reposición e, se é o caso, a finalización do proceso de sanción por demora na devolución.
• Podo devolver libros se a biblioteca está pechada?
Na Biblioteca Central, en todo momento en que a biblioteca permaneza pechada, poderá realizar as devolucións depositando os exemplares no buzón existente na porta principal. Non se poden devolver no buzón os lectores de libros electrónicos.
• Como fago se quero ler un libro pero está prestado?
O usuario poderá solicitar a reserva de calquera documento pertencente á biblioteca que estea prestado. Deste xeito, no momento en que o anterior lector ou lectora o devolva, a biblioteca separarao e chamará a persoa que solicitara a reserva.
Un lector só poderá solicitar a reserva de seis materiais ao mesmo tempo, e o límite máximo de reservas por tipo de material é de 3 para libros e revistas e 2 para o resto de materiais. O prazo para recoller as reservas é de tres días dende que se avisa a persoa usuaria. A partir dese prazo, a reseva quedará anulada.
Tamén se admiten reservas de materiais dispoñibles sempre e cando se recollan no mesmo día. Neste caso é necesario chamar á biblioteca para indicar o título que se quere reservar.
• Podo reservar un libro prestado doutra biblioteca para que cando estea dispoñible o envíen á biblioteca desde a que se solicita?
Si, pode facer a solicitude e cando o devolvan o envien a biblioteca solicitante para recollelo.
• Todo o material da biblioteca é obxecto de préstamo?
Non. Todos os documentos para consulta en sala (ou os non prestables a domicilio) están marcados cun punto vermello no lombo e mais un adhesivo no interior que indica "Non se presta a domicilio". Ademais no segundo andar sitúanse os materiais de Fondo Local en consulta restrinxida; debe solicitar a súa consulta ao persoal da biblioteca.
• Que fago se non hai un libro na biblioteca pero o catálogo me indica que existe noutras?
A biblioteca conta co servizo de préstamo intrabibliotecario que posibilita a solicitude de libros ou materiais especiais pertencentes a outras bibliotecas de Galicia. Para facer uso deste servizo só se precisa ter o carné da biblioteca e pedir a folla de solicitude no mostrador. Só se poderá pedir un material por solicitude, excepto para os documentos con material anexo ou en varios volumes, onde se permite ata un máximo de tres exemplares. Ademais, cada lector soamente pode ter en préstamo á vez un documento que proveña dun préstamo intrabiblioteario. Unha vez recibido, a biblioteca porase en contacto coa persoa usuaria mediante teléfono ou correo electrónico. Dende o momento da recepción dos materias na biblioteca, a persoa solicitante contará cun prazo de sete días para recollelo, de non ser así será sancionada con 10 días sen préstamo.
• Podo facer unha petición de préstamo intrabibliotecario para solicitar un documento da bibliotecas sucursal de Caranza?
Non. Se o material existe en calquera das bibliotecas municipais de Ferrol será preciso ir en persoa á sucursal correspondente para levalo en préstamo. Soamente no caso de que non exista ese material en ningunha desas bibliotecas, poderá efectuarse a solicitude a outra biblioteca da rede.
• Existe préstamo de e-book?
Si, a través da Plataforma Galicia Le: http://www.galiciale.es/index_es.html e de Ebook Dicoruña: https://ebibliodacoruna.odilotk.es/opac/#indice Ademais, a biblioteca conta con lectores de libros electrónicos para o seu préstamo.
• Como podo encontrar un documento?
O método máis eficaz para localizar un documento é consultar o catálogo da biblioteca, onde podemos saber se os materiais están ou non dispoñibles, en que biblioteca, en que sala e con que sinatura. Se se teñen dúbidas, débese acudir ao mostrador e consultar co persoal da biblioteca. O catálogo do fondo da Biblioteca pódese consultar a través dos ordenadores da propia biblioteca ou nesta web. A biblioteca está informatizada desde o ano 2001, e unha parte da colección anterior a esta data aínda non está incluída no catálogo automatizado.
Se non atopa o que busca, o persoal do mostrador pode axudarlle. Tamén dispón do Servizo de Información Bibliográfica nesta web.
• Que información proporciona o catálogo sobre os documentos que busco?
De cada documento podemos obter información sobre o rexistro biblográfico (autor, título, materias, edición, data de publicación, etc.) e información do exemplar (datos sobre a súa localización, número de copias e dispoñibilidade).
• Unha vez buscado o documento no catálogo, que preciso anotar para poder localizalo nos estantes da biblioteca?
Necesita anotar a sinatura do documento (ver na pestaña “exemplares”), que reflicte a localización habitual do libro na biblioteca.
• Un documento figura no catálogo como dispoñible, pero ao ir buscalo non está no seu sitio, que podo facer?
Pode ser que o documento estea reservado ou mal situado. Solicite axuda ó persoal da biblioteca.
• Onde podo consultar revistas e xornais na biblioteca?
A maioría das revistas do ano en curso poden consultarse en acceso directo na Hemeroteca, así como os xornais do mes en curso. Para consultar tanto as revistas do ano en curso que non están expostas na Hemeroteca como as revistas e os xornais anteriores, deberá solicitalo no mostrador da sala. Ademais, o último número recibido dunha revista non se pode levar en préstamo, só consultalo na biblioteca, ata o momento en que chegue o seguinte número.
As publicacións periódicas locais antigas pódense consultar exclusivamente na Sala de Lectura, coa previa petición ao seu persoal.
• Como podo saber se a biblioteca ten unha revista?
As revistas aparecen no catálogo da biblioteca ao igual que outros materiais (libros, vídeos, etc.). No catálogo atopará, igualmente, información sobre os números dos que dispón. Pero, hoxe en día, aínda existen números e títulos antigos sen incluir no catálogo automatizado, polo que para máis información deberá preguntar na propia biblioteca.
• É preciso ter a tarxeta de lector para utilizar o servizo de consulta a Internet?
Si. Para utilizar o servizo de consulta a Internet é imprescindible ter a tarxeta de lector da biblioteca. Poderá requirirse o carné en calquera momento.
Tamén existe a posibilidade da conexión a wifi. Este si é un servizo de acceso libre no que só se precisa traer o portátil ou móbil e rexistrarse na plataforma de AMTEGA (Xunta de Galicia).
• Como darse de alta no servizo de Internet?
É obrigatorio ter o carné da biblioteca e a primeira vez que se utiliza hai que rexistrarse cubrindo un pequeno formulario. Cada lector só poderá darse de alta unha vez e ter un único nome de usuario rexistrado. A base de datos de usuarios é común a todas as bibliotecas públicas da Rede de Galicia, de xeito que se xa se deu de alta noutra biblioteca non ten que volvelo a facer, pois poderá acceder coa mesma conta e claves.
O nome de usuario é persoal e intransferible, non poderá ser usado por outra persoa.
• Canto dura cada sesión de Internet?
Máximo 90 minutos ao día nunha única conexión. Se a interrompe antes non se garda o tempo sobrante para máis tarde. Aínda que o tempo de conexión soamente fosen cinco minutos, unha vez conectado e pechada a sesión non se poderá conectar ata o día seguinte (independentemente de que a conexión se realizase noutro centro distinto).
• Podo utilizar o meu USB no servizo de Internet?
Si, pode utilizar o USB para gravar datos dende o servizo de Internet da biblioteca.
• Hai servicio wi-fi? Como utilizalo?
Si, é de uso libre. Na Biblioteca Central a rede utilizada é “CEMIT”. Para a conexión é preciso rexistrarse na plataforma de AMTEGA (Xunta de Galicia). Solicite axuda no mostrador.
• Os menores poden usar Internet?
Para as nenas ou nenos menores de 14 anos a Sala Web é a situada na Sala Infantil/Xuvenil. Todos os menores de 16 deberán ser dados de alta polo seu pai, nai ou titor, que á súa vez teñen que ser socios da Biblioteca e estar dados de alta no Servizo de Internet. É imprescindible para este proceso que a primeira vez acudan, polo tanto, co pai, coa nai ou coa persoa titora. A partir dese momento xa poderán acudir sós a facer uso dos equipos.
Se os ordenadores da sala xuvenil están ocupados, ou o menor ten 14 anos, poderán usar os ordenadores primeira planta.
• Podo imprimir documentos na biblioteca?
Si. O usuario deberá controlar a impresión lanzada (máximo dez páxinas). As impresións serán gratuítas pero son os usuarios os que deben traer os folios.
• Que bibliotecas teñen servizo de ofimática?
Todas, pero con servizo de impresión soamente a Central e a de Caranza.
• Existen salas e equipamentos para a consulta de material audiovisual?
Na Biblioteca Central existen equipos para ver películas ou escoitar música da propia biblioteca (pregunte no mostrador da planta baixa). O uso está limitado a unha hora ao día.
• Existen puntos de reprografía na biblioteca?
Na Biblioteca Central, na planta baixa, hai unha fotocopiadora para realizar copias exclusivamente dos fondos da biblioteca, e sempre respectando a Lei de propiedade intelectual, cun máximo de 10 copias. É imprescindible traer os folios que se vaian utilizar.
• Que recursos en liña ofrece a biblioteca?
A biblioteca facilita o acceso a todos os recursos englobados dentro dos Recursos en liña, Rede de Bibliotecas de Galicia, acceso a bases de datos e a edicións dixitais de certos xornais e revistas, e as plataforma de préstamo de libros electrónicos GaliciaLe e Ebook Dicoruña (para saber máis sobre este servizo consultar o apartado “Préstamo”). Solicite información no mostrador.
• Que debo facer para consultar as bases de datos e outros recursos electrónicos existentes na biblioteca?
Para a consulta doutras bases de datos e edicións electrónicas é imprescindible acudir á Biblioteca e solicitarlle ao persoal que lle dea acceso.
Outros: actividades, adquisicións, suxestións, doazóns, novas...
• A biblioteca imparte cursos de formación a usuarios?
Si. A biblioteca realiza visitas guiadas con diversos centros escolares, outros colectivos e con usuarios en xeral, nas que poden ampliar o seus coñecementos sobre a biblioteca e as posibilidades que esta ofrece: descubrir o espazo da biblioteca, coñecer os servizos que ofrece e os aspectos fundamentais da súa organización, normas de funcionamento da biblioteca, identificar e localizar os distintos tipos de documentos, uso do catálogo, etc.
A biblioteca ofrece a posibilidade de concertar sesións baixo demanda para grupos sobre estes ou outros temas que lles poidan interesar aos usuarios.
• Como podo recibir información das novidades e actividades da biblioteca?
Activando o correo electrónico da súa ficha de lector en calquera mostrador da biblioteca. No momento que se realice a seguinte actualización das listas de correo vostede comezará a recibir os correos informativos.
• Podo presentar suxestións, peticións de compra, queixas, etc?
Si, pode facelo por diferentes vías:
solicite os impresos oportunos no mostrador,
dende o apartado “Contacto” desta web ou no correo electrónico biblioteca@ferrol.es
para as peticións de compra, dende esta web no apartado En liña > Solicitude de novas adquisicións ou dende o apartado “Ingrese na súa conta” ao que pode acceder dende a parte superior dereita da páxina do catálogo. Para poder acceder a esta sección é imprescindible introducir o número de lector e un contrasinal que que recibiu por correo electrónico si o facilitou ó cubrir a solicitude de carné. Se non o fixo, poderá solicitalo no mostrador da biblioteca identificándose previamente.
• Gustaríame dispoñer dun título que non está na biblioteca, que podo facer?
Se desexa propoñer a compra de libros ou outros materiais para que formen parte da colección da biblioteca, solicite o impreso correspondente e entrégueo no mostrador, ou ben realice a solicitude dende o apartado “Ingrese na súa conta” ao que pode acceder dende a parte superior dereita da páxina do catálogo. Para poder acceder a esta sección é imprescindible introducir o número de lector e un contrasinal que recibiu por correo electrónico si o facilitou ó cubrir a solicitude de carné. Se non o fixo, poderá solicitalo no mostrador da biblioteca identificándose previamente. Toda suxestión de compra será valorada e, de ser aceptada, vostede será o primeiro en dispoñer dese documento.
• Podo doar documentos?
Consulte o apartado "Servizos >> Doazóns".
• Hai algún lugar na biblioteca onde se poidan depositar os obxectos perdidos?
Rogamos que se achegue ao mostrador da planta baixa e fale co persoal.
Praza de España, 2
Tel.: 981 944 182 - Fax: 981 944 196
Ver mapa máis grande
2013-2021 © Concello de Ferrol